钦定古今图书集成/明伦汇编/官常典/第618卷 > 宛嘉祥
## 钦定古今图书集成/明伦汇编/官常典/第618卷 > 宛嘉祥

按《庐江县志》：“嘉祥，字白湖，少读书，长以贫废业，为人
佣书被辱，忿曰：‘我丈夫也，何至此’！或劝令仍治本业，
嘉祥悟，遂决志下帷。七年，中嘉靖癸卯乡试，判广信，
守临清，迁户部郎。逾年知贵州思南府，刑清政简，治
绩称最。时土寇瞒天大王聚众万馀，为州邑害十馀
年。嘉祥设法招徕，谕以恩信，寇随率伪帅六人俛首”
归命。朝廷嘉其功，令久任思南。抚戢馀众，四境帖服，
民间立碑绘像祀之。解组后，杜门谢客。邑有大事，长
吏造庐请教。著诗文若干卷。